Държавен вестник, бр. 68, 2016 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  68
МИНИСТЕРСТВО
НА ЕНЕРГЕТИКАТА
НАРЕДБА № Е-РД-04-4 
от 14 юли 2016 г.
за публично оповестяване и оптимизиране 
на разходите на търговските дружества с 
50 и над 50 на сто държавно или общинско 
участие в капитала, извършващи дейности 
по Закона за енергетиката 
Раздел I
Общи положения
Чл. 1. С тази наредба се уреждат условията 
и редът за публично оповестяване и оптими­
зиране на разходите на търговските дружества 
с 50 и над 50 на сто държавно или общинско 
участие в капитала, извършващи дейности по 
Закона за енергетиката.
Чл. 2. Наредбата се прилага за търговските 
дружества, за които едновременно са изпъл­
нени следните условия:
1. е енергийно предприятие по смисъла на 
§ 1, т. 24 от допълнителните разпоредби на 
Закона за енергетиката;
2. е търговско дружество с 50 или над 50 
на сто държавно или общинско участие в 
капитала или такова дружество, чийто едно­
личен собственик на капитала е търговско 
дружество с 50 или над 50 на сто държавно 
или общинско участие в капитала.
Чл. 3. (1) Министърът на енергетиката води 
списък на дружествата по чл. 2 и поддържа 
база данни с информацията, подлежаща на 
публикуване.
(2) Базата данни по ал. 1 включва информа­
ция за наименование, единен идентификацио­
нен код и предмет на дейност на съответното 
дружество, както и публикуваната информация 
по години и категории по раздел II.
Чл. 4. (1) Оповестяването на разходите на 
търговските дружества по чл. 2 има за цел 
осигуряване на публичност и прозрачност на 
финансовите средства, които разходват при 
осъществяване на дейността си.
(2) На оповестяване по реда на раздел II 
подлежат:
1. планираните и извършените разходи за 
доставки, строителство и услуги;
2. извършените разходи за персонал;
3. начислените и изплатени глоби, неустойки 
и лихви за забава.
(3) Оповестяването на разходите по ал. 2 се 
извършва чрез публикуването на информация 
за тях на интернет страницата на Министер­
ството на енергетиката. 
Чл. 5. (1) Оптимизирането на разходите на 
търговските дружества по чл. 2 има за цел 
осигуряване на целесъобразност при разход­
ването на финансовите средства при спазване 
на принципите за законосъобразност, добро 
финансово управление и прозрачност.
(2) Доброто финансово управление изисква 
финансовите средства да се разходват и упра­
вляват икономично, ефективно и ефикасно. 
Раздел II
Условия и ред за оповестяване на разходите 
Чл. 6. (1) В срок до 31 март на всяка година 
търговските дружества по чл. 2 оповестяват 
систематизирана информация за разходите, 
които планират да извършат през отчетния 
период за доставки, строителство и услуги.
(2) Информацията по ал. 1 включва обект, 
предмет и прогнозна стойност, както и из­
вършени разходи със същия обект и предмет 
през предходен отчетен период по фактическа 
стойност.
(3) Информацията по ал. 1 се изготвя по 
образец – приложение № 1, и се изпраща на 
министъра за енергетиката за публикуване.
Чл. 7. (1) В срок до 25-о число на месеца, 
следващ тримесечието, търговските дружества 
по чл. 2 изготвят информация за извършените 
разходи за доставки, строителство и услуги, 
както и за проведените и възложени общест­
вени поръчки през тримесечието.
(2) Информацията се изготвя по обра­
зец – приложение № 2, и се изпраща на 
министъра на енергетиката за публикуване.
Чл. 8. В срок до 25 януари търговските 
дружества по чл. 2 изпращат информацията, 
подлежаща на оповестяване по реда на чл. 7, 
ал. 1, за четвърто тримесечие на предходната 
година и с натрупване за цялата година.
Чл. 9. (1) В срок до 31 март на всяка година 
търговските дружества по чл. 2 оповестяват 
систематизирана информация за извършените 
разходи за персонал през предходния отчетен 
период.
(2) Информацията по ал. 1 включва чис­
леност на персонала, брой назначени и брой 
освободени работници и служители през от­
четния период и правно основание, начислени 
и изплатени разходи за възнаграждения, за 
осигурителни и здравни вноски, за обезще­
тения по видове и за социални придобивки. 
Информацията включва и обобщени данни 
за разходите за възнаграждения на органите 
за управление и контрол.
(3) Информацията по ал. 1 се изготвя по 
образец – приложение № 3, и се изпраща на 
министъра на енергетиката за публикуване.
Чл. 10. (1) В срок до 31 март на всяка година 
търговските дружества по чл. 2 оповестяват 
систематизирана информация за извършените 
през предходния отчетен период разходи за 
глоби, неустойки и лихви за забава.
(2) Информацията по ал. 1 се изготвя по 
образец – приложение № 4, и се изпраща на 
министъра на енергетиката за публикуване.
Чл. 11. (1) В срок до 25-о число на месеца, 
следващ тримесечието, търговските дружества 
по чл. 2 изготвят информация за извършените 
разходи за глоби, неустойки и лихви за забава 
през тримесечието.
(2) Информацията по ал. 1 се изготвя по 
образец – приложение № 4, и се изпраща на 
министъра на енергетиката за публикуване.